wickkiey/tamil-wikipedia-chunked huggingface dataset:
# காரவேலன்

**காரவேலன்** (கிமு 193 - 170) பண்டைய கலிங்க இராச்சியத்தை ஆண்ட மகாமேகவாகன வம்சத்தின் மூன்றாவதும் மிகச் சிறந்தவனுமான பேரரசன் ஆவான். காரவேலன் குறித்த முக்கியமான தகவல்கள் அவனது 17 வரிகளைக்கொண்ட ஆத்திகும்பா கல்வெட்டில் கிடைக்கின்றன. இக்கல்வெட்டு, ஒடிசாவின் புபனேசுவருக்கு அருகில் உள்ள உதயகிரிக் குன்றில் காணும் குகையொன்றில் காணப்படுகிறது.  
மௌரியப் பேரரசன் அசோகன் காலத்தில் வலுவிழந்த கலிங்க இராச்சியத்தின் படை வலிமையைக் காரவேலன் மீண்டும் மீட்டெடுத்தான். காரவேலனின் தலைமையின் கீழ் கலிங்கம் குறிப்பிடத்தக்க கடல் ஆதிக்கம் கொண்டிருந்தது. சிங்களம் (இலங்கை), பர்மா (மியன்மார்), சியாம் (தாய்லாந்து), வியட்நாம், கம்போஜம் (கம்போடியா), மலேசியா, போர்னியோ, பாலி, சுமாத்திரா, ஜாவா ஆகிய நாடுகளுடன் கலிங்கத்துக்கு வணிகத் தொடர்புகள் இருந்தன. காரவேலன், மகத, அங்க, சாதவாகன அரசுகள் மீது படையெடுத்து வெற்றி கண்டுள்ளதுடன், தெற்கே பாண்டியப் பேரரசு வரை அவனது செல்வாக்கு இருந்தது. இவற்றின் மூலம் காரவேலன், கலிங்கத்தை ஒரு மிகப்பெரிய பேரரசாகக் கட்டியெழுப்பினான். இவன் தெற்கேயிருந்த தமிழ் அரசுகளின் கூட்டணியையும், மேற்கிலிருந்த வல்லரசுகளையும், பக்ட்ரியாவின் இந்திய-கிரேக்க அரசன் டெமெட்ரியசையும் தோற்கடித்துள்ளான்.  
காரவேலன் சமயப் பொறையைக் கடைப்பிடித்தாலும், சமண சமயத்துக்கு ஆதரவு வழங்கினான்.
# காரவேலன்

## பெயர்

காரவேலன் (சாந்து மண் பிசைபவர்) (சேர்வையன்)என்னும் பெயரின் சொற்பிறப்புக் குறித்துப் பல ஐயங்கள் இருந்தாலும், இது திராவிட மூலத்தைக் கொண்டது என்பது பெரிதும் ஏற்கப்பட்டுள்ளது. தமிழில் *வேலன்* என்பது *வேலை ஏந்தியவன்* என்னும் பொருள் கொண்டது.
# காரவேலன்

## மூலங்கள்

காரவேலன் குறித்து அறிந்து கொள்வதற்கான முக்கிய மூலம் புபனேசுவருக்கு அண்மையில் உள்ள உதயகிரிக் குன்றின் குகையொன்றில் காணப்படும் ஆத்திகும்பா கல்வெட்டு ஆகும். இக்கல்வெட்டை ஆராய்ந்த சிலர் காரவேலன் "செதி" குலத்தைச் சேர்ந்தவன் என்கின்றனர். ஆனாலும் இது எல்லோராலும் ஏற்றுக்கொள்ளப்படுவதில்லை. இக்கல்வெட்டு காரவேலன் முனி அரசனான வசுவின் மரபில் வந்தவன் என்கிறது. இவ்வாறான தொன்மம் சார்ந்த மரபுவழி ஒரு புறம் இருக்கப் பல ஆய்வாளர்கள் இவனது மூலத்தைக் கண்டறிய முயன்றுள்ளனர். எனினும் எதுவும் பொதுவாக ஏற்றுக்கொள்ளக்கூடியதாக இல்லை.
# காரவேலன்

## காலம்

காரவேலனின் காலத்தைக் கணிப்பது விவாதத்துக்கும், சர்ச்சைகளுக்கும் உரியதாக உள்ளது. வரலாற்றுக் காலவரிசையில், காரவேலனின் ஆட்சிப்பொறுப்புக்கு வந்தது, ஆட்சிக்காலம் என்பவற்றைத் துல்லியமாக அறிந்துகொள்வது சவாலாகவே உள்ளது. ஆத்திகும்பா கல்வெட்டிலிருந்து கிடைக்கும் உட்சான்றுகளின்படி காரவேலனின் ஆட்சிக்காலம் கிமு முதலாம் நூற்றாண்டின் பின்னரைப் பகுதிக்குள் அடங்குவதாகத் தெரிகிறது. வேறு சான்றுகள் கிடைக்கும் வரை இவனது ஆட்சிக்காலம் குறித்த சர்ச்சைகள் தொடரும். இந்திய நாணயவியலாளரான பி. எல். குப்தா ஆத்திகும்பா கல்வெட்டு கிபி இரண்டாம் நூற்றாண்டைச் சேர்ந்தது எனக் கருத்து வெளியிட்டுள்ளார். தொல்லெழுத்தியலின்படி இக்கல்வெட்டை கிபி முதலாம் நூற்றாண்டுக்குப் பின்தள்ளுவதில் சிக்கல்கள் உள்ளன. இந்திய எழுத்தியலாளர் இக்கல்வெட்டை கிமு முதலாம் நூற்றாண்டைச் சேர்ந்ததாகக் கருதவே விரும்புகின்றனர்.
# தாமசு ஜேம்சு எண்டர்சன்

**தாமசு ஜேம்சு ஆலன் எண்டர்சன்** (*Thomas James Alan Henderson*, 28 டிசம்பர் 1798 - 23 நவம்பர் 1844) ஒரு இசுகாட்டிய வானியலாரும் கணிதவியலாரும் ஆவார். இவர்தான் புவியில் இருந்து மிக அருகில் உள்ள ஆல்பா செண்டாரியின் தொலைவை முதன்முதலில் கண்டறிந்து பெயர் பெற்றவர். மேலும் இவர்தான் முதல் இசுகாட்லாந்து அரசு வானியலாரும் ஆவார்.
# தாமசு ஜேம்சு எண்டர்சன்

## இளமைப் பருவம்

டண்டீ நகரில் பிறந்த தாமசு என்டர்சன் டண்டீ உயர்நிலைப் பள்ளியில் கல்வி பயின்றார், பிறகு வழக்கறிஞராகி உதவியாளரிலிருந்து பல்வேறு உயர்நிலைகளை அடைந்தார். என்றாலும் அவரது கவனம் எப்போதும் வானியலிலும் கணிதத்திலுமே கவிந்திருந்தது. நிலா இடைமறைவைப் பயன்படுத்திப் புவியின் நெட்டாங்கைக் (longitude) காணும் புதிய முறையைக் கண்டறிந்ததும் அப்போது அரச கடற்படைத் துறையின் கடலளவை வரைபடக் கண்காணிப்பளராக இருந்த தாமசு யங்கின் கவனத்துக்கு உள்ளானார். இளைஞர் எண்டர்சனுக்கு வானியல் பெரும்புலத்தில் நுழைய யங் பெரிதும் உதவியுள்ளார். அவரது இறப்பிற்குப் பிறகு எண்டர்சனுக்கு அவரது இடத்தைத் தரும்படி, அரசதிகார மேலிடத்துக்கு யங் ஒரு பரிந்துரைக் கடிதம் முன்னதாகவே தந்துள்ளார்.
# தாமசு ஜேம்சு எண்டர்சன்

## அலுவற் காலம்

### ஆப்பிரிக்கா

இந்த பதவிக்கு அவர் கருதப்படாவிட்டாலும் நன்னம்பிக்கை முனை அரசு வான்காணகத்துக்குப் பரிந்துரைக்கப்படும் அளவுக்குச் செல்வாக்கு அவருக்கு இருந்ததால் அவர் தென்னாப்பிரிக்கா, நன்னம்பிக்கை முனைக்குச் சென்று அங்கே பதவி ஏற்றார். அங்கே அவர் ஏப்பிரல் 1832 இல் இருந்து 1833 வரை கணிசமான விண்மீன் அளவீடுகளை எடுத்தார். இதில் அவர் இப்போதும் பாராட்டப்படுவதற்கான அளவீடுகளும் உள்ளடங்கும். பொலிவுமிக்க தெற்கு விண்மீனாகிய ஆல்ஃபா செண்டாரியின் கருக்கான இயக்கம் பெரிதாக அமைவது அவருக்குச் சுட்டிக் காட்டப்பட்டதால், இது தான் புவிக்கு மிக அருகில் உள்ள விண்மீன் என்ற முடிவுக்கு அப்போது அவர் வந்துள்ளார்.  
விண்வெளிப்போட்டியின் 1830களின் நிலவரப்படி, இவர்தான் இடமாறு தோற்றப்பிழையைப் பயன்படுத்தி விண்மீனின் தொலைவை, அது மிக அருகில் இருந்ததால், எளிதாகக் கண்டுபிடித்தவர் ஆவார். உடல்நலக் குறைவால் ஓய்வுபெற்று ஐக்கிய ராச்சியம் திரும்பிவந்த பிறகு இவர் அமைதியாக தனது அளவீடுகளை ஆய்ந்து ஆல்ஃபா செண்டாரி, சற்றே ஒரு புடைநொடி (parsec) தொலைவுக்கப்பால், அதாவது 3.25 ஒளியாண்டுகள் தொலைவில் உள்ளதென்ற முடிவுக்கு வந்தார். இந்த மதிப்பு 25.6% அளவே சிறியது என்பதால் ஓரளவுக்குத் துல்லியமானதே எனலாம்.  
எண்டர்சன் தனது ஆய்வு முடிவுகளை உடனடியாக வெளியிடுவதில் அக்கறை காட்டவில்லை. அதற்குள் (ஏற்கெனவே விண்மீன் இடமாறு தோற்றப்பிழையைக் கண்டறிந்ததாகக் கோரிய, முந்தைய மறுதளிக்கப்பட்ட, முயற்சிகள் இருந்தபோதும்) பிரீட்ரிக் வில்லெம் பெசல் என்பார் இவரை முந்திக்கொண்டார். பெசல் 1838இல் "61 சிக்னி" என்ற இரும விண்மீனுக்கான இடமாறு தோற்றப்பிழை 10.3 ஒளியாண்டுகளென (9.6% மிகச் சிறிய மதிப்பு) தன் முடிவை வெளியிட்டார். எண்டர்சன் தன் முடிவுகளை 1839இல் வெளியிட்டார். என்றாலும் அவருடைய தன்னம்பிக்கையின்மையால் அவர் இரண்டாம் இடத்துக்குத் தள்ளப்பட்டார்.
# தாமசு ஜேம்சு எண்டர்சன்

## அலுவற் காலம்

### இசுகாட்லாந்து

இவர் 1834இல், நன்னம்பிக்கை முனை அளவீட்டால் பெயர்பெற்ற காரணத்தால், முதன்முதலாக இசுகாட்லாந்து வானியற் கழகத்தின் உறுப்பினராகத் தேர்வு செய்யப்பட்டார். அப்போது எடின்பரோ பல்கலைக்கழகத்தில் வெற்றிடமாக இருந்த வானியற் தலைமைப் பதவியும், பிரதமர் மெல்போர்ன் பிரபுவின் அறிவுரையின் பேரில் அவருக்கு வழங்கப்பட்டது. இவர் 1834ஆம் ஆண்டில் இருந்து இறப்புவரை எடின்பரோவில் இருந்த (அப்போது கால்டன்மலை வான்காணகம் என அழைக்கப்பட்ட) நகர வான்காணகத்தில் பணிபுரிந்து வந்தார். இவர் 1840இல் இலண்டன் அரசு கழக ஆய்வுறுப்பினராகத் தேர்ந்தெடுக்கப்பட்டார்.  
எண்டர்சன் அரசு வானியல் கழகம் (1832), எடின்பரோ அரசு வானியல் கழகம் (1834) உட்பட, பல பெயர்பெற்ற கழகங்களின் உறுப்பினரானார். தாமசு என்டர்சன் 1844 நவம்பர் 23ஆம் நாளன்று எடின்பரோவில் இறந்தார். கிரேஃபிரியர்சு கிர்க்யார்டு அடீ குடும்பக் கல்லறையில் அடக்கம் செய்யப்பட்டார்.
# அ. சந்திரசேகர பண்டிதர்

**அ. சந்திரசேகர பண்டிதர்** (இறப்பு: அக்டோபர் 26, 1879) மானிப்பாய் அகராதியைத் தொகுத்து வெளியிட்டவர்.
# அ. சந்திரசேகர பண்டிதர்

## வாழ்க்கைக் குறிப்பு

சந்திரசேகர பண்டிதர் யாழ்ப்பாணம், உடுவிலில் அம்பலவாணர் என்பவருக்குப் பிறந்தவர். தமது பாட்டனார் சங்கர உடையாரிடம் கல்வி கற்றார். உடுவிலில் அப்போதிருந்த கிறித்தவ மதப் பிரசாரகர்களிடம் பணியாற்றி நதானியேல் என்ற பெயரைப் பெற்று கிறித்தவரானார். வண. ஸ்பால்டிங் என்பவருக்கு ஆசிரியராக இருந்து, பல நூல்களை மொழிபெயர்த்தும், இயற்றியும் உள்ளார். நல்லூரில் வாழ்ந்த வண. ஜெ. நைட் என்பவர் தமிழ்-ஆங்கில அகராதி ஒன்று எழுதிய போது அவருக்கு உதவியிருந்தார். விவிலிய நூல் மொழிபெயர்ப்புக்காக ஸ்பால்டிங்கு பாதிரியார், ஆணல்ட் சதாசிவம்பிள்ளை ஆகியோருடன் 1848 ஆம் ஆண்டில் சென்னை சென்றார். இவ்வகராதியின் தொகுப்பில் இருபாலை சேனாதிராச முதலியார், நவாலி வி. வைரமுத்துப்பிள்ளை ஆகியோரும் உதவியுள்ளனர்.
# அ. சந்திரசேகர பண்டிதர்

## குடும்பம்

சந்திரசேகர பண்டிதரின் மூத்த மகன் உவைமன் நதானியேல் சுவாமிநாதர் பாம்பனில் மருத்துவராகவும், மற்றுமொரு மகன் தில்லையம்பலம் நதானியேல் உவெசுலிய மிசன் பாடசாலை ஆசிரியராகவும், இளையவர் அம்பலவாணர் நதானியேல் யாழ்ப்பாணம் காவல்துறை நீதிமன்றத்திலும் பணியாற்றினர்.
# ஜோ சாங்-வூக்

**ஜோ சாங்-வூக்** (பிறப்பு: ஜூலை 18, 1978) ஒரு தென் கொரியா நாட்டு நடிகர் ஆவார். இவர் 1998ஆம் ஆண்டு முதல் பல சின்னத்திரை தொடர்களிலும் மற்றும் திரைப்படங்களிலும் நடித்து வருகின்றார். இவர் ஏர் சிட்டி, ஜெயன்ட், குட் டாக்டர், கன்னிங் சிங்கிள் லேடி போன்ற தொடர்களில் நடித்ததன் மூலம் எல்லோருக்கும் மிகவும் புகழ் பெற்றநடிகர் ஆனார்.
# லீ சாங்-யூண்

**லீ சாங்-யூண்** (பிறப்பு: ஆகஸ்ட் 15, 1981) ஒரு தென் கொரியா நாட்டு நடிகர் ஆவார். இவர் 2005ஆம் ஆண்டு முதல் டிராமா சிட்டி, ஏர் சிட்டி, ஏஞ்சல் ஐஸ் போன்ற பல சின்னத்திரை தொடர்களிலும் மற்றும் சாண்டா பார்பரா போன்ற சில திரைப்படங்களிலும் நடித்து வருகின்றார்.
# லீ சாங்-யூண்

## திரைப்பட வாழ்க்கை

இவர் 2007ஆம் ஆண்டு செக்ஸ் ஜீரோ 2 என்ற திரைபப்டத்தில் கிய்-ஜோ என்ற காதாபதிரத்தில் துணை நடிகராக நடித்திருந்தார். 2014ஆம் ஆண்டு சாண்டா பார்பரா என்ற ஒரு காதல் திரைப்படத்தில் முதல் முதலாக கதாநயகானாக நடித்துள்ளார்.
# லீ சாங்-யூண்

## தொலைக்காட்சி

- டிராமா சிட்டி
- ஏர் சிட்டி
- தி டியோ
- ஏஞ்சல் ஐஸ்
- லயர் கேம்
# லீ சாங்-யூண்

## திரைப்படங்கள்

- 2007: செக்ஸ் ஜீரோ 2
- 2014: சாண்டா பார்பரா
# போரான் ஓராக்சைடு

**போரான் ஓராக்சைடு** *(Boron monoxide)* என்பது B<sub>2</sub>O என்ற மூலக்கூற்று வாய்பாட்டுடன் கூடிய போரான், ஆக்சிசன் சேர்ந்த வேதிச் சேர்மம் ஆகும். இச்சேர்மத்தின் போரான் நைத்திரைடு, கரிமச் சேர்மங்கள், வைரத்தின் அமைப்புடன் காணப்படுகின்றன என்றும், காரீயத்தின் அமைப்பைக் கொண்டிருக்கின்றன என்றும் இருவேறு பரிசோதனை முடிவுகள் முன்வைக்கப்படுகின்றன. எனினும் போரான் ஆக்சைடு நிலைப்புத் தன்மை அற்றதென பிற்காலத்தில் இச்சேர்மம் தொடர்பாக மேற்கொள்ளப்பட்ட திட்டமிட்ட ஆய்வுகளின் நிலைமை விளக்கப்படம் தெரிவிக்கிறது. கிராபைட் தளவடிவ போரான் ஆக்சைடின் இத்தகைய நிலைப்பற்ற தன்மை கோட்பாட்டளவில் முன்னுரைக்கப்பட்டுள்ளது.
# மகாமேகவாகன வம்சம்

மாமன்னர் காரவேலனின் 17 வரிகள் கொண்ட ஹாத்திகும்பா கல்வெட்டு, *"Corpus Inscriptionum Indicarum*, Volume I: Inscriptions of Asoka by அலெக்சாண்டர் கன்னிங்காம்", 1827 நூலில் வரைந்த படி]]  
**மகாமேகவாகன வம்சம்** (பெரும் தேர் சேர்வைகாரர்) என்பது, மௌரியப் பேரரசு வலிமையிழந்த பின்னர் கலிங்கத்தை கிமு 100 முதல் கிபி 400 முடிய 500 ஆண்டுகள் ஆண்ட பண்டைய அரச வம்சங்களில் ஒன்று. இவ்வம்சத்தின் மூன்றாவது ஆட்சியாளனாகிய காரவேலன் தொடர்ச்சியான படையெடுப்புக்கள் மூலம் இந்தியாவின் பெரும் பகுதியைக் கைப்பற்றினான். காரவேலனின் தலைமையின் கீழ் கலிங்கத்தின் படை வலிமை மீண்டும் கட்டியெழுப்பப்பட்டது. இக்காலத்தில் கலிங்கப் பேரரசு வடக்கே மகதம் முதல் தெற்கே பாண்டிய நாடு வரை பரந்திருந்தது.  
இவ்வம்சத்தினரின் ஆட்சியின்கீழ் குறிப்பாகக் காரவேலனின் ஆட்சியின் கீழ், கடல் ஆதிக்கம் பெற்றிருந்த கலிங்கம், இலங்கை, பர்மா, தாய்லாந்து, வியட்நாம், கம்போடியா, போர்னியோ, பாலி, சுமாத்திரா, ஜாவா போன்ற நாடுகளுடன் வணிகத்தில் ஈடுபட்டிருந்தது.
# மகாமேகவாகன வம்சம்

## இவ்வம்சத்து அரசர்கள்

1. விருத்தராஜன்
1. காரவேலன்
1. குடேபசிரி
1. பதுக்கா
1. மகாசாதன்
1. சாதாவின் வழியினர்
# மகாமேகவாகன வம்சம்

## இதனையும் காண்க

- உதயகிரி, கந்தகிரி குகைகள்
- ஹாத்திகும்பா கல்வெட்டு
# கும்பகோணம் மும்மூர்த்தி விநாயகர் கோயில்

## இருப்பிடம்

கும்பகோணத்தில் உள்ள விநாயகர் கோயில்களில் இதுவும் ஒன்று. இக்கோயில் கும்பகோணம் பிரம்மன் கோயில் கடைத்தெருவில் உள்ளது.
# கும்பகோணம் மும்மூர்த்தி விநாயகர் கோயில்

## மூலவர்

இக்கோயிலின் மூலவர் மும்மூர்த்தி விநாயகர் என்றழைக்கப்படுகிறார்.மும்மூர்த்தி விநாயகர் மகாகணபதி (பரமேஸ்வரர் அம்சம்) இடப்பாகம் உள்ள சித்தி விநாயகர் (பிரம்மாவின் படைப்பு அம்சம்), வலப்பாகத்தில் உள்ள வல்லப கணபதி (விஷ்ணுவின் காக்கும் அம்சம்) என்ற நிலையில் உள்ளார்.
# கும்பகோணம் மும்மூர்த்தி விநாயகர் கோயில்

## குடமுழுக்கு

இக்கோயிலின் குடமுழுக்கு 12.6.2015 வெள்ளிக்கிழமை நடைபெற்றது.
# கும்பகோணம் மும்மூர்த்தி விநாயகர் கோயில்

## அருகிலுள்ள கோயில்கள்

இக்கோயிலின் அருகில் வரதராஜப்பெருமாள் கோயில் மற்றும் பிரம்மன் கோயில் ஆகிய கோயில்கள் உள்ளன.
# கும்பகோணம் வெங்கடாஜலபதி கோயில்

கும்பகோணம் நகரில் இரு வெங்கடாஜலபதி கோயில்கள் உள்ளன.
# கும்பகோணம் வெங்கடாஜலபதி கோயில்

## குமரன் தெரு

திருக்குடந்தை திருப்பதி எனப்படும் இக்கோயிலில் வெங்கடாஜலபதி மூலவராக உள்ளார். ஸ்ரீதேவி, பூதேவி உள்ளனர். தனிசன்னதியில் மூலவர் பத்மாவதி தாயார் உள்ளார். புதிதாக கொடிமரம், கருடாழ்வார் சன்னதி அமைக்கப்பட்டுள்ளது. இக்கோயிலில் பஞ்சமுக ஆஞ்சநேயர் மற்றும் மகாவிஷ்ணுவின் 10 திவ்ய தசாவதாரப் பெருமாள்களின் சன்னதிகள் கிழக்கு நோக்கி அமைந்துள்ளன.
# கும்பகோணம் வெங்கடாஜலபதி கோயில்

## குமரன் தெரு

### குடமுழுக்கு

குடமுழுக்கிற்கான பூஜைகள் 5.11.2013-இல் தொடங்கின. 6.11.2013 அன்று காவிரி நீர் கொண்டு வரப்பட்டு, யாகசாலை பூஜைகள் நடைபெற்றன. அதனைத் தொடர்ந்து வியாழக்கிழமை காலை விஸ்வரூபம், கும்ப மண்டல பிம்பாகனி சதுஸ்தான பூஜைகள் சிறப்பாக நடைபெற்றன. அதற்குப் பின்னர் கடங்கள் அங்கிருந்து புறப்பட்டு 7.11.2013 காலை 9.30-க்கு குடமுழுக்கு நடைபெற்றது. இதற்கு முன்னர் 1977-இல் குடமுழுக்கு நடைபெற்றுள்ளது.
# கும்பகோணம் வெங்கடாஜலபதி கோயில்

## காவேரிக்கரைத் தெரு

காவேரிக்கரைத் தெருவில் மற்றொரு வெங்கடாஜலபதிகோயில் உள்ளது. காவேரிக் கரையையொட்டி அமைந்துள்ள இக்கோயிலில் பெருமாள் மூலவராக உள்ளார்.
# உடையார்கோயில் வெங்கடாஜலபதி கோயில்

## இருப்பிடம்

இக்கோயில் கோயில் தஞ்சாவூர் மாவட்டத்தில் தஞ்சாவூர்-நாகப்பட்டினம் சாலையில் தஞ்சாவூரிலிருந்து 18 கி.மீ. தொலைவில் சாலியமங்கலம் அருகே உள்ள உடையார்கோயில் என்னும் சிற்றூரில் உள்ளது.
# உடையார்கோயில் வெங்கடாஜலபதி கோயில்

## மூலவர்

இக்கோயிலின் கருவறையில் வெங்கடாஜலபதி ஸ்ரீதேவி, பூதேவியுடன் உள்ளார்.
# உடையார்கோயில் வெங்கடாஜலபதி கோயில்

## குடமுழுக்கு

இக்கோயிலின் குடமுழுக்கு 31.5.2015 அன்று நடைபெற்றது. காலை 7.00 மணிக்கு விஸ்வரூபத்துடன் விழா நிகழ்வுகள் தொடங்கின. மூன்றாம் கால பூஜைக்குப் பின் 9.30 மணி முதல் 10.30 மணிக்குள் யாத்ராதானம், கடம் புறப்பாடு போன்றவை நிகழ்ந்தன. பின் விமானங்களுக்குப் புனித நீர் ஊற்றப்பட்டு கும்பாபிஷேகம் சிறப்பாக நடைபெற்றது.
# உடையார்கோயில் வெங்கடாஜலபதி கோயில்

## அருகேயுள்ள கோயில்

இவ்வூரில் உடையார்கோயில் என்னும் பெயரில் உள்ள கரவந்தீஸ்வரர் கோயில் உள்ளது.
# கிட்கிந்தை

இந்தியாவின் இன்றைய மத்தியப்பிரதேசத்தில் ஜபல்பூர் மாவட்டத்தின் வடபகுதியில் உள்ள, இராவணனின் **கோந்த்** இனக்குழு வசித்த தண்டகாரண்யம் பகுதியின் சற்று வட பகுதியில் வசித்த **கொருக்** இனக்குழுவைச் சார்ந்தவர்கள் வாலி, சுக்கிரீவன், அனுமன் ஆகியோர் இவர்களின் வாழிடமாக அறியப்படுகிற நகர் **கிட்கிந்தை.**  
**கிட்கிந்தை** இந்தியாவின் இதிகாசங்களில் ஒன்றான இராமாயணத்தின் கதை மாந்தர்களில் குறிப்பிடத்தக்கவர்கள் வாலி, சுக்கிரீவன் அனுமன் ஆகியோர். இராமனின் மனைவி சீதையை இராவணன் கொண்டு சென்ற பிறகு இராமன் தனது மனைவியை மீட்க ராவணனுடன் போர் புரிய படை தந்து உதவிய சுக்கிரீவனும், அவனது அண்ணன் வாலியும் ஆட்சி செய்த பகுதியின் தலைநகராகும்.
# யுரேனியம் சல்பைடு

**யுரேனியம் சல்பைடு** (Uranium monosulfide) என்பது யுரேனியம் மற்றும் கந்தகம் சேர்ந்து உருவாகும் ஒரு சல்பைடு உப்பு ஆகும். இதனுடைய மூலக்கூறு வாய்பாடு US என்பதாகும். 2460°செல்சியசு வெப்பநிலையில் இச்சேர்மம் உருகத் தொடங்கும்.  
காந்த ரீதியாக, யுரேனியம் சல்பைடு சேர்மம் அறை வெப்பநிலையில் பாரா காந்தமாக உள்ளது. இதன் கியூரி வெப்பநிலை 180 கெல்வின் ஆகும். கனசதுரப் படிகத்திட்டத்தில் அறியப்பட்ட மிகப்பெரிய காந்தப் படிக திசையொவ்வாமை பண்பைக் கொண்ட சேர்மமாக யுரேனியம் சல்பைடு கருதப்படுகிறது.
# முகவை பொன்னுசாமித் தேவர்

**முகவை பொன்னுசாமித் தேவர்** (1837-1870) தமிழறிஞர் ஆவார். இவர் பாண்டித்துரைத் தேவரின் தந்தையாவார்.
# முகவை பொன்னுசாமித் தேவர்

## வாழ்க்கைக் குறிப்பு

பொன்னுசாமித் தேவர் இராமநாதபுரத்திற்கு அருகிலுள்ள புதுமடம் எனும் சிற்றூரில் 1837 ஆம் ஆண்டில் பிறந்தவர். இவரது பெற்றோர் சிவஞானத் தேவர்- முத்துவீராயி ஆகியோர் ஆவர்.  
19-ஆம் நூற்றாண்டின் இடைப்பகுதியில் சேது நாட்டை ஆண்ட இராமசாமி சேதுபதி 1830-இல் காலமானார். அதற்குப் பின்னர் சில காலம் ஆட்சி செய்த அவருடைய மனைவிக்கு வாரிசு இல்லாததால், அவருடைய தங்கை மகன் ஐந்து வயதுப் பாலகர் முத்துராமலிங்கத்தை 1847-இல் வாரிசாக ஏற்றார். அப்போது பொன்னுசாமித் தேவர், தம் பதினேழாம் வயதில் தந்தை சிவஞானம் பொறுப்பேற்றிருந்த பதவியை ஏற்கும் நிலை ஏற்பட்டது. முத்துராமலின்கம் வயதுக்கு வரும் வரை ஆட்சிப் பொறுப்பைப் பார்த்துக்கொண்டு அரண்மனை நிர்வாகத்தை மேற்கொண்டார். சமஸ்தான அரசியல் காரியங்களைத் திறம்பட நிர்வகித்து பெரும் புகழ் பெற்றார். தமது இருபதாம் வயதில் தம் இளவல் முத்துராமலிங்க சேதுபதியின் வேண்டுதலுக்கு இணங்க அமைச்சர் ஆனார்.
# முகவை பொன்னுசாமித் தேவர்

## எழுத்துப் பணிகள்

இவர் தமிழ் நூல்களை நன்கு கற்றிருந்தார். தமிழ்ப் புலமையிலும், தமிழ் நூல்களை ஆதரிப்பதிலும், அரசியலறிவிலும் அவர் நிகரற்று விளங்கியதோடு சிறந்த இசை மேதையாகவும் திகழ்ந்தார். தில்லையம்பூர் சந்திரசேகர கவிராயர், ஆறுமுக நாவலர் ஆகியவர்களின் நூல்களை அச்சிடுவதற்குப் பொருளுதவி செய்தார். சேது புராணம், பரிமேலழகர் உரை, இலக்கணக் கொத்து, இலக்கண விளக்கம் முதலான பல நூல்களை ஆறுமுக நாவலரின் ஆய்விலும், பார்வையிலும் அச்சிடுவதற்கு ஏற்பாடுகள் செய்தவர் இவரே. பல்வேறு புலவர்கள் பாடிய தனிப் பாடல்களைத் தில்லையம்பூர் சந்திரசேகர கவிராயரின் துணைகொண்டு தொகுத்ததோடு, பலகவித் திரட்டு என்ற பெயரில் வெளியிட்டார். தமிழில் வெளியான முதல் தனிப்பாடல் தொகுதி என்ற பெருமையை அது பெற்றது. இவரது பேச்சு, எழுதிய கடிதங்கள் அனைத்தையும் தொகுத்து, தனிச்செய்யுள் சிந்தாமணி எனும் பெயரில் நூலாக வெளியிடப்பட்டுள்ளது.
# முகவை பொன்னுசாமித் தேவர்

## மறைவு

மதுரையில் நான்காம் தமிழ்ச் சங்கம் உருவாகக் காரணமாக இருந்தவர் பாண்டித்துரைத் தேவர். அப்பாண்டித்துரைத் தேவர் இவரின் புதல்வர் ஆவார். 33 ஆண்டுகள் வாழ்ந்த பொன்னுச்சாமித் தேவர் 1870 ஆம் ஆண்டு மறைந்தார்.
# வளிமண்டலம்

**வளிமண்டலம்** (*atmosphere*) என்பது ஈர்ப்பு விசையின் கீழூள்ள கோள் ஒன்றையோ அல்லது போதுமான திணிவைக் கொண்ட ஒரு பொருளையோ சுற்றியுள்ள வளிமங்களின் அடுக்கு ஆகும்.  
புவியின் வளிமண்டலம் பொதுவாக நைதரசனால் ஆனது. அத்துடன் இது உயிரினங்களின் மூச்சியக்கத்திற்குத் தேவையான ஆக்சிசன், மற்றும் தாவரங்கள், பாசிகள், நீலப்பச்சைப்பாசிகள் ஆகியவற்றின் ஒளித்தொகுப்புக்குத் தேவையான கார்பனீராக்சைடு ஆகிய வளிமங்களையும் கொண்டுள்ளது. வளிமண்டலம் சூரியவொளியின் புறவூதாக் கதிர்வீச்சு, சூரியக் காற்று, அண்டக் கதிர் ஆகியவற்றினால் உயிரினங்களுக்கு ஏற்படும் பாதிப்புகளில் இருந்து காக்கிறது.  
உடு வளிமண்டலம் என்பது விண்மீன் ஒன்றின் வெளிப் பகுதியைக் குறிக்கிறது. இது பொதுவாக ஒளிபுகா ஒளிமண்டலத்தில் இருந்தான பகுதியைக் குறிக்கும். குறைந்த வெப்பநிலையைக் கொண்டுள்ள விண்மீன்கள் வெளி வளிமண்டலத்தில் கூட்டு மூலக்கூறுகளைத் தோற்றுவிக்கும்.
# கோங் யூ

**கோங் யூ** (பிறப்பு: ஜூலை 10, 1979) ஒரு தென் கொரியா நாட்டு நடிகர் ஆவார். இவர் 2001ஆம் ஆண்டு முதல் பல சின்னத்திரை தொடர்களிலும் மற்றும் திரைப்படங்களிலும் நடித்து வருகின்றார். இவர் காபி பிரின்ஸ், பிக் போன்ற மிகவும் புகழ் பெற்ற தொடர்கள் ஆகும்.
# கோங் யூ

## ஆரம்ப வாழ்க்கை

### 2001-2004

இவர் க்யுங் ஹீ பல்கலைக்கழகத்தில் கலைப்பட்டதாரி பட்டம் பெற்றார். 2000ஆம் ஆண்டு தனது முதல் வேலையாக எம்நெட் என்ற தொலைக்காட்சியில் காணொளி தொகுப்பாளராக பணிபுரிந்தார் அதை தொடர்ந்து 2001ஆம் ஆண்டு ஒளிபரப்பான ஸ்கூல் 4 என்ற தொடரில் நடிகராக அறிமுகமானார். 2000ஆம் ஆண்டு முதல் 2004ஆம் ஆண்டு காலப்பகுதியில் நாடக நடிகர், துணை நடிகர், இசை நிகழ்ச்சிகளில் தொகுப்பாளர் என பல துறைகளில் பணிபுரிந்தார்.
# கோங் யூ

## ஆரம்ப வாழ்க்கை

### 2005-2007

2005ஆம் ஆண்டு இவர் முதல் முதலில் காதநாயக்கான நடித்த தொடர் ஹலோ மை டீச்சர் ஆகும் இந்த தொடர் சியோல் ஒலிபரப்பு அமைப்பு என்ற தொலைக்காட்சியில் ஒளிபரப்பானது. இந்த தொடரில் இவருக்கு ஜோடியாக நடிகை காங் ஹைஜின் நடித்து இருந்தார். இதை தொடர்ந்து 2006ஆம் ஆண்டு காதல் தொடரான ஒன் பைன் டே தொடரில் நடித்தார்.  
2007ஆம் ஆண்டு இவர் நடித்த நகைச்சுவை மற்றும் காதல் நிறைந்த காபி பிரின்ஸ் என்ற தொடர் மிகவும் வெற்றி பெற்றது, இந்த தொடருக்கு பிறகு இவர் மிகவும் புகழ் பெற்ற நடிகரானர். இந்த தொடர் தமிழ் மொழியில் மொழிமாற்றம் செய்யப்பட்டு புதுயுகம் தொலைக்காட்சியில் ஒளிபரப்பானது என்பது குறிப்பிடத்தக்கது.
# கோங் யூ

## ஆரம்ப வாழ்க்கை

### 2008–2015

இவர் சனவரி 14, 2008ஆம் ஆண்டு தனது தரைப்படை சேவைக்கு சேற்று டிசம்பர் 8, 2009 சேவை முடித்து மீண்டும் நடிப்புத்துறைக்கு வந்தார். இவர் தனது சேவையில் வானொலி தொகுப்பாளராக படைத்துறையில் பணியாற்றினார்.  
இவரின் மறுவருகையாக நடித்த திரைப்படம் பிண்டிங் மிஸ்டர்.டெஸ்டினி என்ற திரைப்படம் ஆகும். இந்த திரைப்படம் டிசம்பர் 9, 2010ஆம் ஆண்டு கொரியாவில் வெளியாக மிக பெரிய வெற்றி பெற்றது. இதை தொடர்ந்து பிக் என்ற நகைச்சுவை-காதல் தொடரில் நடித்தார். சைலென்சட், சஸ்பெக்ட் போன்ற திரைப்படங்களிலும் நடித்து இருந்தார்.
# கோங் யூ

## ஆரம்ப வாழ்க்கை

### 2016-இன்றுவரை

2016ஆம் ஆண்டு இவர் நடித்த திரைப்படம் அ மேன் அண்ட் அ வுமேன் என்ற படம் ஆகும், இந்த திரைப்படத்தை தொடர்ந்து டிரெயின் டு பூசன் என்ற சோம்பை திரைப்படத்தில் நடித்தார், இந்த திரைப்படம் மிகப்பெரிய வெற்றி அடைத்தது. தமிழ், தெலுங்கு மற்றும் ஹிந்தி மொழிகளில் மொழிமாற்றம் செய்யப்பட்டு இந்தியாவில் வெளியானது என்பது குறிப்பிடத்தக்கது. அதே ஆண்டில் கார்டியன்: லோன்லி அண்ட் கிரேட் கோட் என்ற தொடரில் கோல்பினாக நடித்தார். இந்த தொடரும் வெற்றி பெற்றது. இந்த தொடரில் நடித்ததாற்காக பல விருதுகளும் வென்றார்.
# வளிமண்டலம் (அலகு)

**நியம வளிமண்டல அழுத்தம்** அல்லது **நியம வளிமண்டலம்** (*standard atmosphere*, "atm"') என்பது அழுத்தத்தின் ஓர் அலகாகும். இது 101325 Pa (1.01325 பார்) என்பதற்கு சமனாகும். இவ்வலகு சில வேளைகளில் *reference* அல்லது **நியம அழுத்தம்** (*standard pressure*) எனவும் அழைக்கப்படும்.
# வளிமண்டலம் (அலகு)

## வரலாறு

1954 ஆம் ஆண்டில், 10வது அலகுகளுக்கான பொது மாநாட்டில் "நியம வளிமண்டலம்" என்ற அலகு பொதுப் பயன்பாட்டிற்காக ஏற்றுக் கொள்ளப்பட்டது. 1 நியம வளிமண்டலம் 1,013,250 தைன்கள்/சதுர மீட்டர் (101325&nbsp;Pa) என்பதற்கு சமன் எனவும் ஏற்றுக் கொள்ளப்பட்டது. இப்பெறுமானம் பாரிசு நகரத்தில் நிலநேர்க்கோட்டில் சராசரி கடல் மட்டத்தில் சராசரி வளிமண்டல அழுத்தம் ஆகும். பொதுவாக இதே நிலநேர்க்கோட்டில் உள்ள தொழில்வள நாடுகளின் சராசரி கடல் மட்ட அழுத்தங்களுக்கு ஏறத்தாழ சமனாக இருந்தது.  
வேதியியலிலும், மற்றும் பல தொழிற்துறைகளிலும், நியம அழுத்தம் "நியம வெப்பநிலை மற்றும் அழுத்தம்" (*Standard Temperature and Pressure*, நிவெஅ) பயன்படுத்தப்படுகிறது. இது ஆகும், ஆனாலும் நியம அளவைகள் சில பின்னர் மாற்றமடைந்துள்ளன. 1982 இல் பன்னாட்டு தனி மற்றும் பயன்பாட்டு வேதியியல் ஒன்றியம் (IUPAC), பொருட்களின் இயற்பியல் பண்புகளுக்கு "ஒரு நியம அழுத்தம்" குறிப்பாக ஆக இருக்க வேண்டும் எனப் பரிந்துரைத்தது.
# லீ சன் கியூன்

**லீ சன் கியூன்** (பிறப்பு: மார்ச் 2, 1975 - திசம்பர் 27, 2023) என்பவர் ஒரு தென் கொரியா நாட்டு நடிகர் ஆவார். இவர் 2002 ஆம் ஆண்டு முதல் பல சின்னத்திரை தொடர்களிலும் மற்றும் பல திரைப்படங்களிலும் நடித்து வருகின்றார். இவர் காபி பிரின்ஸ் (2007), பாஸ்தா (2010), கோல்டன் டைம் (2012), மிஸ் கொரியா (2013), மை மிஸ்டர் (2018), பேய்பாக் (2023) போன்ற பல தொடர்களில் நடித்ததன் மூலம் அறியப்படும் நடிகர் ஆனார்.  
இவர் பாங் சூன்-ஹோவின் அகாதமி விருது வென்ற திரைப்படமான பாரசைட்டு (2019) இல் இவரது பாத்திரத்திற்காக மிகவும் பிரபலமானவர், இதற்காக இவர் தனது நடிகர்களுடன் சேர்ந்து சிகிரீன் ஆக்டர்சு கில்ட் விருதை வென்றார். சர்வதேச எம்மி விருதுக்கான பரிந்துரை உட்பட பல விருதுகளைப் பெற்றார்.  
இவர் நடித்த காபி பிரின்ஸ் மற்றும் பாஸ்தா போன்ற தொடர்கள் தமிழ் மொழியில் மொழிமாற்றம் செய்யப்பட்டு புதுயுகம் தொலைக்காட்சியில் ஒளிபரப்பானது.  
இவர் திசம்பர் 27, 2023 அன்று, தனது 48 வயதில் கார்பன் மோனாக்சைடு விஷத்தால் இறந்தார். இவர் இறக்கும் போது, போதைப்பொருள் உட்கொண்டதாகக் கூறப்படும் விசாரணைக்கு உட்படுத்தப்பட்டார் என்பது குறிப்பிடத்தக்கது.
# லீ சன் கியூன்

## ஆரம்ப கால வாழ்க்கை

லீ சன் கியூன் மார்ச்சு 2, 1975 இல் சியோலில் பிறந்தார். இவர் 1994 இல் கொரியா தேசிய கலைப் பல்கலைக்கழகத்தில் பயின்று முதல் வகுப்பில் பட்டம் பெற்றார்.
# லீ சன் கியூன்

## தனிப்பட்ட வாழ்க்கை

லீ தனது ஏழு வருட காதலி மற்றும் துணை நடிகை ஜியோன் ஹை-ஜினை மே 23, 2009 அன்று திருமணம் செய்து கொண்டார். அவர்களின் நிறுவனம் நவம்பர் 25, 2009 அன்று அவர்களின் முதல் மகன் பிறந்ததாக அறிவித்தது. பின்னர் இந்த தம்பதியின் இரண்டாவது மகன் ஆகஸ்ட் 9, 2011 அன்று பிறந்தார்.
# லீ சன் கியூன்

## போதைப்பொருள் பயன்பாடு குற்றச்சாட்டுகள் மற்றும் மரணம்

### போதைப்பொருள் பயன்பாடு

இவர் அக்டோபர் 2023 இல், சந்தேகத்திற்குரிய போதைப்பொருள் பயன்பாடு தொடர்பாக உள் விசாரணைக்காக பதிவு செய்யப்பட்டார். இதன் விளைவாக, வரவிருக்கும் திரில்லர் நாடகத் தொடரான 'நோ வே அவுட்' என்ற தொடரிலிருந்து அவர் தானாக முன்வந்து வெளியேறினார். பின்னர் அக்டோபர் 24 அன்று, கஞ்சா மற்றும் மனநோய் போதைப் பொருட்களைப் பயன்படுத்தியதாக சந்தேகத்தின் பேரில் அவர் மீது குற்றம் சாட்டப்பட்டது, இன்சியான் பெருநகர காவல்துறை ஏஜென்சியின் படி, அக்டோபர் 28 அன்று விசாரணைக்கு அழைக்கப்பட்டார். அத்துடன் விசாரணையின் போது நாட்டை விட்டு வெளியேறுவதைத் தடுக்க லீக்கு பயணத் தடையும் விதிக்கப்பட்டது. லீயின் முடி மாதிரிகளின் ஆரம்பப் பரிசோதனை முடிவுகளில், லீ மருந்துகளுக்கு எதிர்மறையாக இருப்பதாகச் சோதனை செய்ததை வெளிப்படுத்தியது, மேலும் விசாரணைகள் நவம்பர் 2023 முதல் எதிர்பார்க்கப்பட்டது.  
லீ முதலில் தனது வழக்கறிஞர் மூலம் கூடுதல் பொய் கண்டறியும் சோதனை நடத்துமாறு காவல்துறையிடம் கோரிக்கை விடுத்தார். ஒரு அறிக்கை மட்டுமே மற்றும் உடல் ஆதாரம் இல்லாத சூழ்நிலையில் போதைப்பொருள் பயன்படுத்தியதாக குற்றம் சாட்டப்படுவது நியாயமற்றது என்பதே இவரின் புகார் ஆகும். மேலும் அவர் தரப்பில் கூறுகையில்; மதுபான விடுதியில் தன்னுடன் இருந்த ஒரு தொகுப்பாளினி தனக்கு போதைப்பொருள் கொடுத்ததாக லீ ஒப்புக்கொண்டார், ஆனால் தனக்குக் கொடுக்கப்பட்டது சட்டவிரோத போதைப்பொருள் என்பது தனக்குத் தெரியாது என்றும், மிரட்டலின் ஒரு பகுதியாக தான் அவ்வாறு ஏமாற்றப்பட்டதாகவும் கூறினார். மேலும் இவரின் விசாரணை தென் கொரிய ஊடகங்களால் பெரிதும் விவாதிக்கப்பட்டது.
# லீ சன் கியூன்

## போதைப்பொருள் பயன்பாடு குற்றச்சாட்டுகள் மற்றும் மரணம்

### மரணம்

இவர் திசம்பர் 27, 2023 அன்று, காலை 10:30 மணியளவில், மத்திய சியோலில் உள்ள வார்யோங் பார்க் அருகிலுள்ள சாலை வாகன நிறுத்துமிடத்தில் தனது காருக்குள் 48 வயதில் இறந்து கிடந்தார். தென் கொரியாவில் கார்பன் மோனாக்சைடு விஷம் மூலம் தற்கொலைக்கு பொதுவாக பயன்படுத்தப்படும் கரி பிரிக்வெட் என்ற விஷப்பொருள் பயணிகள் இருக்கையில் இருந்தது. அத்துடன் "தற்கொலைக் குறிப்பைப் போன்ற ஒரு குறிப்பை எழுதிவிட்டு" லீ வீட்டை விட்டு வெளியேறிவிட்டார் என்று அவரது மனைவியிடமிருந்து காவல்துறைக்கு முன்னதாக புகார் வந்தது.  
இவரின் இறுதிச் சடங்கு சியோல் தேசிய பல்கலைக்கழக மருத்துவமனையின் இறுதிச் சடங்கு மண்டபத்தில் நடைபெற்றது, மேலும், அவர் 29 ஆம் தேதி சுவோனில் உள்ள யோன்வாஜாங்கில் அடக்கம் செய்யப்பட்டார். லீயின் மரணம் தென் கொரிய பிரபலங்கள் மத்தியில் பல சந்தேகத்திற்கிடமான தற்கொலைகளுக்கு மத்தியில் நிகழ்ந்தது, மேலும் சிஎன்என் என்ற பத்திரிகையின் பகுப்பாய்வுக் கட்டுரை தென் கொரியாவின் பொழுதுபோக்குத் துறையில் உள்ள உயர் அழுத்த சூழலின் மீது ஒரு கவனத்தை ஈர்த்ததாகக் கூறியது. அத்துடன் இவரின் மரணத்தைத் தொடர்ந்து, அவரை மிரட்டிய குற்றச்சாட்டின் பேரில் ஒரு பெண் கைது செய்யப்பட்டார்.
# ஹியுன் பின்

**ஹியூன் பின்** என்று அழைக்கப்படும் **கிம் டே-பியுங்** (பிறப்பு: 25 செப்டம்பர் 1982) என்பவர் ஒரு தென் கொரியா நாட்டு நடிகர் ஆவார். இவர் 2005 ஆம் ஆண்டு மை நேம் இஸ் கிம் சாம்-சூன் என்ற காதல் நகைச்சுவை தொலைக்காட்சி தொடரில் நடித்ததற்காக பரவலான அங்கீகாரம் பெற்றார். அப்போதிருந்து, காதல் கற்பனை நாடகமான சீக்ரட் கார்டன் (2010-2011), மெமரீஸ் ஆஃப் தி அல்ஹம்ப்ரா (2018-2019) மற்றும் காதல் நாடகமான கிராஷ் லேண்டிங் ஆன் யூ (2019–2019) உள்ளிட்ட பிற வெற்றிகரமான தொலைக்காட்சி நிகழ்ச்சிகளில் இவர் முன்னணி பாத்திரங்களில் தோன்றினார்.  
இவரின் வெற்றி சர்வதேச அளவில் அவரை ஒரு சிறந்த கொரியன் நட்சத்திரமாக நிலைநிறுத்தியது. தென் கொரியாவில் அதிக சம்பளம் வாங்கும் மற்றும் செல்வாக்கு மிக்க நடிகர்களில் இவரும் ஒருவர் என்பது குறிப்பிடத்தக்கது.  
இவர் நடிப்பில் 2010 ஆம் ஆண்டில் வெளியான 'லேட் ஆட்டும்' என்ற படத்தில் நடித்ததற்காக விமர்சகர்களிடமிருந்து பாராட்டுகளைப் பெற்றார். இவரது தொலைக்காட்சி மற்றும் திரைப்பட வாழ்க்கை முழுவதும், அவர் பேக்சாங் கலை விருதுகளில் ஐந்து உட்பட பல சின்னமான விருதுகளுக்கு பரிந்துரைக்கப்பட்டார், மேலும் 47 வது பேக்சாங் கலை விருதுகளில் தொலைக்காட்சிக்கான கிராண்ட் பரிசு உட்பட அவரது நடிப்பு அங்கீகாரத்திற்காக பல்வேறு பாராட்டுகளைப் பெற்றார்.
# ஹியுன் பின்

## ஆரம்பகால வாழ்க்கை

ஹியூன் 25 செப்டம்பர் 1982 ஆம் ஆண்டில் சியோலில் பிறந்து வளர்ந்தார், இவருக்கு ஒரு அண்ணன் உண்டு. அவர் யங்டாங் உயர்நிலைப் பள்ளியில் பட்டம் பெற்றார். மற்றும் சுங்-ஆங் பல்கலைக்கழகத்தில் படித்தார், அங்கு அவர் 2004 இல் நாடகக் கல்வியில் தேர்ச்சி பெற்றார். பின்னர் 2009 இல், அதே பல்கலைக்கழகத்தில் சேர்ந்து முதுகலைப் பட்டம் பெற்றார்.
# ஹியுன் பின்

## தொழில்

இவர் 2003 ஆம் ஆண்டு ஒளிபரப்பான 'பாடிகார்ட்' என்ற தொடரில் துணை நடிகராக அறிமுகமானார். அதே ஆண்டில் ஒளிபரப்பான 'நான்ஸ்டாப் 4' என்ற நகைசுசுவை தொடரில் நடித்தார். 2004ஆம் ஆண்டு ஒளிபரப்பான 'அயர்லாந்து' என்ற காதல் தொடரில் இரண்டாவது நாயகனகாவும் அதே ஆண்டில் வெளியான 'ஸ்பின் கிக்' என்ற திரைப்படத்திலும் நடித்தார்.  
இவர் முதல் முதலில் கதாநாயகனாக நடித்த தொடர் 'மை லவ்லி சாம் சூன்' என்ற நகைச்சுவை காதல் தொடர் ஆகும், இந்த தொடர் 2005 ஆம் ஆண்டு முன்குவா ஒலிபரப்பு கார்ப்பரேஷன் தொலைக்காட்சியில் ஒளிபரப்பாகி 37% சாதாரண பார்வையாளர்கள் எண்ணிக்கையை பெற்றது. இந்த தொடருக்காக சிறந்த சிறப்பு விருதும் பெற்றார். இந்த தொடருக்கு பிறகு 2006 ஆம் ஆண்டு 'ஒரு மில்லியனர் முதல் காதல்' என்ற திரைப்படத்திலும், அதே ஆண்டில் சினோ குயின் என்ற தொடரிலும் நடித்தார். இந்த தொடர் இவருக்கு மிக பெரிய வெற்றியை கொடுக்கவில்லை. அதை தொடர்ந்து 2008 ஆம் ஆண்டு 'வேர்ல்ட் விந்தின்', 2009 ஆம் 'ஆண்டு பிரென்ட் அவர் லெஜண்ட்' போன்ற தொடர்களில் நடித்துள்ளார்.  
2010 ஆம் ஆண்டில் சீக்ரட் கார்டன் என்ற கற்பனை காதல் தொடரில் நடித்தார், இந்த தொடரில் இவருக்கு ஜோடியாக நடிகை நடித்தார். இந்த தொடர் மிகவும் வெற்றி பெற்றது. இந்த தொடர் தமிழ் மொழியில் மொழிமாற்றம் செய்யப்பட்டு புதுயுகம் தொலைக்காட்சியில் ஒளிபரப்பானது என்பது குறிப்பிடத்தக்கது.  
இதை தொடர்ந்து கம் ரெயின், கம் ஷினே (2011), தி ஸ்வைண்டர்ஸ் (2017) போன்ற பல திரைப்படங்களிலும், ஹைட் ஜெகில் மீ மற்றும் (2015) போன்ற தொடர்களிலும் நடித்துள்ளார். பின்னர் 2018 ஆம் ஆண்டில், நடிகை பார்க் ஷின்-ஹேயுடன் இணைந்து 'மெமோரிஸ் ஆப் தி ஆலம்பரா' என்ற கற்பனையான திரில்லர் நாடகத்தில் நடித்துள்ளார். இந்தத் தொடர் கேபிள் தொலைக்காட்சி வரலாற்றில் மிக உயர்ந்த தரமதிப்பீடு பெற்ற கொரிய நாடகங்களில் ஒன்றாகும், மேலும் இவரது பாத்திரத்தை அலட்சியமாக ஆனால் நகைச்சுவையாக சித்தரித்ததற்காக ஹியூன் பாராட்டப்பட்டார்.  
இவர் 2018 ஆம் ஆண்டில், நடிகை சொன் யி-ஜின் உடன் இணைந்து 'தி நெகோஷியேஷன்' என்ற படத்திலும் 2019 ஆம் ஆண்டு வெளியான 'கிராஷ் லேண்டிங் ஆன் யூ' என்ற தொடரிலும் நடித்துள்ளார். இந்த தொடரில் இவர் ஒரு வட கொரிய இராணுவ கேப்டனாகநடித்தார். இந்த நாடகம் மிகப்பெரிய வெற்றியைப் பெற்றது மற்றும் கேபிள் தொலைக்காட்சி வரலாற்றில் மூன்றாவது-அதிக தரமதிப்பீடு பெற்ற கொரிய நாடகமாகவும், மேலும் ஹியூன் அவரது பலதரப்பட்ட உணர்ச்சிகள் மற்றும் நடிப்புத் திறன்களுக்காகப் பாராட்டப்பட்டார்.
# ஹியுன் பின்

## கட்டாய இராணுவ சேவை

இவர் மார்ச்சு 7, 2011 இல், தனது 21 மாத கட்டாய இராணுவ சேவையை மரைன் கார்ப்ஸில் ஒரு சிப்பாயாகத் தொடங்கினார். அவர் மரைன் கார்ப்ஸில் பணியாற்ற முன்வந்தார், இது கொரிய இராணுவத்தின் கடினமான பிரிவாகக் கூறப்படுகிறது, அவர் கடற்படையினர் மீது நல்ல அபிப்ராயத்தைக் கொண்டிருந்தார். அந்த நேரத்தில் கடற்படையினருக்குள் நுழைவதற்கான போட்டி விகிதம் 4:1 என்ற விகிதத்தில் அதிகமாக இருந்தது, ஹியூன் முதல் 5% விண்ணப்பதாரர்களில் இடம்பிடித்தார். ஹியூன் ஒரு போர் வீரராக விண்ணப்பித்தார்.  
இவரது தொழில் வாழ்க்கையின் உச்சத்தில் இருந்தபோது கடற்படையில் சேர அவர் எடுத்த முடிவு கொரியாவிலும் வெளிநாடுகளிலும் அதிக ஆர்வத்தை ஏற்படுத்தியது.
# ஹியுன் பின்

## உறவு மற்றும் திருமணம்

சனவரி 1, 2021 அன்று, ஹியூனின் நிறுவனம் அவர் நடிகை சொன் யி-ஜின் உடன் காதல் உறவில் இருப்பதை உறுதி செய்தனர். இவர்கள் இருவரும் தி நெகோஷியேஷன் (2018) மற்றும் கிராஷ் லேண்டிங் ஆன் யூ (2019–2020) ஆகிய தொடர்களில் ஜோடியாக நடித்துள்ளனர் என்பது குறிப்பிடத்தக்கது. பிப்ரவரி 10, 2022 அன்று, ஹியூனும் மற்றும் சொன் யி-ஜின் இருவரும் தங்கள் சமூக ஊடக கணக்குகளில் இடுகையிடப்பட்ட கடிதங்களில் நிச்சயதார்த்தத்தை அறிவித்தனர். அவர்கள் மார்ச்சு 31 அன்று ஒரு தனிப்பட்ட விழாவில் திருமணம் செய்து கொண்டனர், அதில் அவர்களது பெற்றோர் மற்றும் இரு குடும்பங்களின் நண்பர்கள் கலந்து கொண்டனர். ஜூன் 27 அன்று, தம்பதியரின் முதல் குழந்தையுடன் கர்ப்பமாக இருப்பதாக அறிவித்தனர், இருவருக்கும் நவம்பர் 27, 2022 அன்று ஒரு மகன் பிறந்தது.
# கே-தொடர்கள்

**கே-தொடர்கள்** இது தென் கொரியாநாட்டுத் தொடர்களை தமிழ் மொழியில் மொழி மாற்றம் செய்யப்பட்டு மே 12, 2014ஆம் ஆண்டு முதல் திங்கள் முதல் வெள்ளி வரை இரவு 9:00க்கு ஒளிபரப்பாகின்றது.
# கே-தொடர்கள்

## ஒளிபரப்பாகும் தொடர்கள்

| நாடகங்கள் | ஒளிபரப்பப்பட்டது | மேற்கோள்கள் |
| --- | --- | --- |
| பாய்ஸ் ஓவர் பிளவர்ஸ் | - |  |
| தி கிரேட்டஸ்ட் லவ் | - |  |
| ஐரிஸ் (தொலைக்காட்சி தொடர்) | -
- |  |
| பிளேஃபுல் கிஸ் | - |  |
| காபி பிரின்ஸ் | -
- |  |
| பாஸ்தா | - |  |
| யூ ஆர் பியூட்டிஃபுல் | -
- Present |  |
| வாரிசுகள் | - |  |
| மாஸ்டர்ஸ் சன் | - |  |
| டு த பியூட்டிஃபுல் யூ | - |  |
| சீக்ரட் கார்டன் | - |  |
| மை லவ் ஃப்ரம் த ஸ்டார் | -
- |  |
| மூண் எம்ப்ரசிங் தி சன் | - | } |
# துணைவினை

**துணைவினை** (Auxillary verb) என்பது, இன்னொரு வினையுடன் சேர்ந்து வருகின்ற நிலையில், தன் பொருளை இழந்து சேர்ந்துவரும் வினைக்குப் புதிய பொருளைத் தரும் வினைச்சொல் ஆகும். இவ்வாறான பொருள் இலக்கணப் பொருள் எனப்படும். துணைவினையோடு சேர்ந்துவரும் வினை தலைமை வினை எனவும், இரண்டினதும் சேர்க்கையால் உருவாகும் வினை கூட்டுவினை எனவும் பெயர் பெறும். உலகின் பல மொழிகளில் துணைவினைகள் ஒரு இலக்கணக் கூறாகக் காணப்படுகின்றன.
# துணைவினை

## தமிழில் துணைவினைகள்

தமிழில் *இரு* என்பது தனியே வரும்போது இருத்தல் பொருளைத் தருவது. அதே வேளை *போ*, *வா*, *செய்*, *படு* போன்ற வினைகளுடன் சேர்ந்து, *போயிருந்தான்*, *வந்திருந்தான்*, *செய்திருந்தான்*, *படுத்திருந்தான்* போன்றவாறு வரும்போது *இரு* தனது வழமையான பொருளை இழந்து. *போ*, *வா*, *செய்*, *படு* போன்ற வினைகளால் குறிக்கப்படும் செயற்பாடுகளின் தன்மையைத் தெளிவாகக் குறிக்கப் பயன்படுவதைக் காணலாம்.  
தமிழில் துணைவினை, தலைமை வினைக்குப் பின்னர் வருகின்றது. தலைமை வினைகள் எப்போதும், *போய்*, *வந்து*, *செய்து*, *படுத்து* போன்ற வினையெச்ச வடிவிலேயே அமைகின்றன. துணைவினை, *படுத்திரு*, *செய்துவிடு* என்பவற்றில் வருவதுபோல் ஏவல்வினையாக அல்லது *போயிருந்தான்*, *வந்துவிட்டான்* என்பவற்றில் உள்ளதுபோல் போல் முற்றுவினை வடிவத்தில் அமைகின்றது.  
தமிழில் வினைகளுக்குப் புதிய பொருள்களைக் கொடுப்பதற்குத் துணைவினைகள் உதவுகின்றன. கீழே அட்டவணையில் தந்துள்ளவை சில எடுத்துக்காட்டுகள்.
| துணைவினை | எடுத்துக்காட்டு | பொருள் |  |
| --- | --- | --- | --- |
| அருள் | பொறுத்**தருள்**க | செயல் புரிபவருக்கு உயர்வு கொடுத்தல் |  |
| கொள் | எடுத்துக்**கொள்** | வினையைத் தற்சுட்டாக்குதல் |  |
| போ | வரப்**போ**கிறான் | நிகழவிருப்பதைக் குறிப்பது |  |
| வா | செய்து**வரு**கிறேன் | வழக்கமாக நிகழ்வதைக் காட்டுவது |  |
| விடு | போய்**விட்**டான் | செயல் முடிந்த நிலையைக் காட்டுவது | } |
# துணைவினை

## தமிழில் துணைவினைகள்

### தமிழ்மொழி வரலாற்றில் துணைவினைகள்

சங்ககாலத்திலும் துணைவினைகள் பயன்பாட்டில் இருந்துள்ளன. எனினும், இவை அரிதாகவே காணப்படுகின்றன. *விடு*, *கொள்*, *இரு*, *படு*, *செய்*, *பண்ணு*, *வேண்டு*, *வேண்டா*, *ஈ*, *அருள்* போன்ற துணைவினைகள் சங்க இலக்கியங்களில் காணப்படுகின்றன. இடைக்காலத்தில் *மாட்டு*, *ஒழி*, *வை*, *ஆக்கு*, *கூடு* போன்ற துணைவினைகள் புதிதாகப் பயன்பாட்டுக்கு வந்ததைக் காண முடிகிறது. தற்காலத்தில் தமிழ் மொழி பல்வேறு வடிவங்களில் பயன்பட்டு வருவதாலும், புதிய கருத்தாக்கங்களை வெளிப்படுத்துவதற்கான சொற்தேவைகள் அதிகரித்ததனாலும், ஏராளமான புதிய துணைவினைகள் உருவாகிப் பயன்பட்டு வருகின்றன.
# வார்ப்புரு:ஊடகத் தொகுப்பு/doc

<templatedata>
{
"params": {
"title": {
"label": "தலைப்பு",
"description": "ஊடகத் தொகுப்பின் முழுப்பெயரை உள்ளிடவும். நிரப்பாவிட்டால் கட்டுரையின் தலைப்பையே இதன் தலைப்பாக எடுத்துக்கொள்ளும்.",
"suggested": true
}
},
"description": "ஊடகத்தொகுப்பின் வேலைப்பாடுகளைப் பட்டியலிடுவதற்கான வார்ப்புரு"
}
</templatedata>
# யி சிங்

**யி சிங்** (*Yi Xing*, சீனம்: 一行; பின்யின்: Yī Xíng; 683–727) ஒரு சீன வானியலாளரும், கணிதவியலாளரும், எந்திரப் பொறியாளரும், பௌத்த மதகுருவும் ஆவார். இவர் தாங் பேரரசு காலத்தவர் (618-907). அவரது விண்கோளம் ஒரு விடுவிப்பு இயங்கமைப்பு உள்ள கடிகாரத்தைக் கொண்டிருந்தது. இதுவே முதல் சீன மரபு வானியல் கடிகாரமாகும்.
# யி சிங்

## அறிவியல் தொழில்நுட்பம்

### நில-வான் அளவையியல்

கிபி எட்டாம் நூற்றாண்டின் தொடக்கத்தில் தாங் பேரரசு அரசவை யி சிங்குக்கு நில-வான் அளவைத் துறையின் பொறுப்பைத் தந்தது. இந்த அளக்கைக்குப் பல நோக்கங்கள் இருந்தன. ஒரு நோக்கம் சூரிய ஒளி மறைப்புகளை முன்கணிக்கத் தேவையான புதிய வானியல் தரவுகளைப் பெறுதலாகும். ஒவ்வோரிடத்திலும் மூன்று நோக்கீடுகள் எடுக்கப்பட்டன. இதில் ஒன்று போலாரிசு உயரத்துக்காகவும் மற்றொன்று கோடை நிழல்களின் நீளங்களுக்காகவும் அடுத்தது குளிர்கால நிழல்களின் நீளங்களுக்காகவும் எடுக்கப்பட்டது.
# யி சிங்

## அவர் நினைவாக

சேசியாங் மாநிலத்தில் உள்ள தியாந்தை மலை புத்த குவோகிங் கோயிலுக்கு வெளியே சீன விகாரை ஒன்று, யி சிங் பிக்கு விகாரை என இவரது நினைவாக நிறுவப்பட்டுள்ளது. மேலும் தியாந்தை மலையில் இவரது கல்லறை ஒன்றும் உள்ளது.
# போரான் பாசுபைடு

## வரலாறு

1891 ஆம் ஆண்டின் முற்பகுதியில் அம்பிரி டேவி போரான் பாசுபைடு படிகங்களைக் கண்டறிந்தார்.
# போரான் பாசுபைடு

## தோற்றம்

தூய்மையான போரான் பாசுபைடு முழுவதுமாக ஒளி ஊடுருவும் தன்மையுடன் காணப்படுகிறது. இதிலுள்ள எதிர்மின் வகை படிகங்கள் ஆரஞ்சு சிவப்பிலும் நேர்மின் வகை படிகங்கள் அடர்சிவப்பு நிறத்திலும் காணப்படுகின்றன.
# போரான் பாசுபைடு

## வேதிப்பண்புகள்

உருகியநிலை காரங்கள் தவிர அமிலங்கள் மற்றும் நீர்த்த காரக்கரைசல்கள் எதுவும் போரான் பாசுபைடை பாதிப்பதில்லை.
# போரான் பாசுபைடு

## இயற்பியல் பண்புகள்

போரான் பாசுபைடின் சில இயற்பியல் பண்புகள் இங்கே தரப்பட்டுள்ளன.
- அணிக்கோவை மாறிலி - 0.45383 நிமீ:
- வெப்பவிரிவுக் குணகம் - 3.65×10−6 /°C (400 K)
- வெப்பக் கொண்மை - CP ~ 0.8 J/(g•K) (300 K)
- தெபாய் வெப்பநிலை = 985 K
- பருமக் குணகம் - 152 கிலோபாசுக்கல்
- நுண் கடினத்தன்மை – 100 கி எடைக்கு 32 கிலோபாசுக்கல்.
- மின்னணு மற்றும் மின்துளை நகர்திறன் சிலநூறு செமீ<sup>2</sup>/(வோல்ட்·செக்) (300 கெல்வின் வெப்பநிலைக்கு 500 மின்துளைகள் வரை)
# பிரகார்டு புள்ளி

வடிவவியலில் **பிரகார்டு புள்ளிகள்** (*Brocard points*) என்பவை ஒரு முக்கோணத்திற்குள் அமையும் சிறப்புப் புள்ளிகளாகும். பிரஞ்சுக் கணிதவியலாளர் ஹென்றி பிரகார்டின் (1845 &ndash; 1922) நினைவாக இப்புள்ளிகளுக்குப் பெயரிடப்பட்டுள்ளது.
# பிரகார்டு புள்ளி

## வரையறை

முக்கோணம் *ABC* இன் பக்கங்கள் *a*, *b*, *c*. மேலும் அதன் உச்சிகள் *A*, *B*, *C* மூன்றும் எதிர் கடிகாரதிசையில் பெயரிடப்பட்டுள்ளது எனில்:  
- கோட்டுத்துண்டுகள் *AP*, *BP*, *CP* மூன்றும் முறையே பக்கங்கள் *c*, *a*, *b* உடன் உண்டாக்கும் மூன்று கோணங்களும் சமவளவாக அமையக்கூடியவாறு, *P* என்று ஒரேயொரு புள்ளி மட்டுமே இருக்க முடியும்.  
: <math>\angle PAB = \angle PBC = \angle PCA = \omega.\,</math>  
புள்ளி *P* ஆனது *ABC* முக்கோணத்தின் **முதல் பிரகார்டு புள்ளி** எனவும் கோணம் *ω* , **பிரகார்டு கோணம்** எனவும் அழைக்கப்படுகிறது. பிரகார்டு கோணம் கீழுள்ள முடிவை நிறைவு செய்கிறது:  
:<math>\cot\omega = \cot \alpha + \cot \beta + \cot \gamma.\,</math>  
- கோட்டுத்துண்டுகள் *AQ*, *BQ*, *CQ* மூன்றும் முறையே பக்கங்கள் *b*, *c*, *a* உடன் உண்டாக்கும் மூன்று கோணங்களும் சமவளவாக அமையக்கூடியவாறு இந்த **இரண்டாவது பிரகார்டு புள்ளி** *Q* அமையும். அதாவது,  
: <math>\angle QCB = \angle QBA = \angle QAC</math>  
இம்மூன்று சமகோணங்களின் அளவும் <math>\omega\,</math> ஆக இருக்கும்.
:<math>\angle QCB = \angle QBA = \angle QAC =\omega.\,</math>  
எனவே இரு பிரகார்டு கோணங்களும் சமவளவானவை.  
இரு பிரகார்டு புள்ளிகளும் நெருங்கிய தொடர்புள்ளவை. *ABC* முக்கோணத்தின் கோணங்கள் எடுத்துக்கொள்ளப்படும் வரிசைப்போக்கைப் பொறுத்து இப்புள்ளிகள் மாறுபடுகின்றன. எடுத்துக்காட்டாக முக்கோணம் *ABC* இன் முதல் பிரகார்டு புள்ளியானது முக்கோணம் *ACB* இன் இரண்டாவது பிரகார்டு புள்ளியாக இருக்கும்.  
முக்கோணம் *ABC* இன் இரு பிரகார்டு புள்ளிகளும் ஒன்றுக்கொன்று சமகோண இணையியங்கள் ஆகும்.  
இரு பிரகார்டு புள்ளிகளும் முக்கோண மையங்கள் அல்ல. அவை இரண்டும் வடிவொத்த உருமாற்றங்களைப் பொறுத்து மாறாநிலை கொண்டவையல்ல. எனினும் வரிசையற்ற சோடியாக எடுத்துக்கொள்ளப்படும் பிரகார்டு புள்ளிகள் வடிவொப்புமைகளின்கீழ் மாறாநிலை கொண்டிருக்கும். ஒரு அசமபக்க முக்கோணத்தின் ஒரு பிரகார்டு புள்ளியை மற்றொரு பிரகார்டு புள்ளியாக மாற்றும் எதிரொளிப்பு ஒரு சிறப்புவகை வடிவொப்புமை ஆகும்.
# பிரகார்டு புள்ளி

## வரைதல்

ஒரு முக்கோணத்தின் முதல் பிரகார்டு புள்ளியைக் காண்பதற்கான வரைமுறை கீழே தரப்பட்டுள்ளது.  
- முக்கோணம் *ABC* இன் இரு உச்சிகள் A, B வழியாகச் செல்லுமாறும், முக்கோணத்தின் பக்கம் BC ஐத் தொடுகோடாகவும் கொண்டவாறும் ஒரு வட்டம் வரையப்படுகிறது. இவ்வட்டத்தின் மையப்புள்ளியானது AB இன் நடுக்குத்துக்கோடும், B வழியாக BC க்கு செங்குத்தாக வரையப்பட்ட கோடும் சந்திக்கும் புள்ளியாக இருக்கும்.  
- இதேபோல B, C உச்சிகள் வழியாகவும், பக்கம் AC ஐத் தொடுமாறு ஒரு வட்டமும், A, C உச்சிகள் வழியாகவும் பக்கம் AB ஐத் தொடுமாறு மற்றுமொரு வட்டமும் வரையப்படுகிறது  
- இம்மூன்று வட்டங்களும் ஒரு புள்ளியில் சந்திக்கின்றன. அப்பொதுப்புள்ளியே *ABC* முக்கோணத்தின் முதல் பிரகார்டு புள்ளியாகும்.  
இதேமுறையில் இரண்டாவது பிரகார்டு புள்ளியைக் காணலாம்.
# பிரகார்டு புள்ளி

## பிரகார்டு நடுப்புள்ளி

ஒரு முக்கோணத்தின் முதலாவது மற்றும் இரண்டாவது பிரகார்டு புள்ளிகளின் நடுப்புள்ளியானது **பிரகார்டு நடுப்புள்ளி** (Brocard midpoint) எனப்படும். முதலாவது மற்றும் இரண்டாவது பிரகார்டு புள்ளிகள் முக்கோண மையங்கள் அல்ல என்றாலும் பிரகார்டு நடுப்புள்ளி ஒரு முக்கோண மையமாக அமைகிறது.
# பிரகார்டு புள்ளி

## முந்நேரியல் ஆயதொலைவுகள்

முதல் பிரகார்டு புள்ளியின் முந்நேரியல் ஆயதொலைவுகள்:
: *c*/*b* : *a*/*c* : *b*/*a*  
இரண்டாவது பிரகார்டு புள்ளியின் முந்நேரியல் ஆயதொலைவுகள்:  
:*b*/*c* : *c*/*a* : *a*/*b*  
பிரகார்டு நடுப்புள்ளியின் முந்நேரியல் ஆயதொலைவுகள்:  
:sin(*A* + ω) : sin(*B* + ω) : sin(*C* + ω)  
மூன்றாவது பிரகார்டு புள்ளியின் முந்நேரியல் ஆயதொலைவுகள்:  
: *a*<sup>&minus;3</sup> :* *b<sup>&minus;3</sup> : *c*<sup>&minus;3</sup>  
::(அல்லது)  
:csc(*A* &minus; ω) : csc(*B* &minus; ω) : csc(*C* &minus; ω),  
ஒரு முக்கோணத்தின் மூன்றாவது பிரகார்டு புள்ளியானது எதிர்நிரப்பு முக்கோணத்தின் பிரகார்டு நடுப்புள்ளியாக இருக்கும். மேலும் சமச்சரிவு இடைக்கோட்டுச் சந்தியின் சமவியல்பு இணையியமாகவும் இருக்கும்.
# சேசம்பட்டி சிவலிங்கம்

**சேசம்பட்டி சிவலிங்கம்** (பிறப்பு: 7 சூலை 1944) தமிழகத்தைச் சேர்ந்த நாதசுவர இசைக் கலைஞர் ஆவார்.
# சேசம்பட்டி சிவலிங்கம்

## இசைப் பயிற்சி

நாதசுவரம் வாசித்தலில் ஆரம்பகாலப் பயிற்சியினை தனது தந்தையார் சேசம்பட்டி பி. தீர்த்தகிரியிடம் பெற்றார். பின்னர் கீவளுர் கணேசன், கீரனூர் ராமசுவாமி பிள்ளை ஆகியோரின் மாணவராக இசைக் கற்றார். டி. எஸ். லட்சப்பப் பிள்ளை, டி. என். கிருஷ்ணன், எம். தியாகராஜன், கே. வி. நாராயணசுவாமி ஆகிய புகழ்பெற்ற கலைஞர்களின் தொடர்பினால் தன்னுடைய இசைத்திறனை மேம்படுத்திக் கொண்டார்.
# சேசம்பட்டி சிவலிங்கம்

## இசைப் பணி

அனைத்திந்திய வானொலியில் ‘முதல்' தரக் கலைஞராக 40 ஆண்டுகள் பணியாற்றியுள்ளார்.
# சேசம்பட்டி சிவலிங்கம்

## பெற்றுள்ள விருதுகளும், பட்டங்களும்

- கலைமாமணி விருது (1992 - 1993)
- சங்கீத நாடக அகாதமி விருது, 2011
- பாபநாசம் சிவன் விருது (2003); வழங்கியது: கர்நாடக சங்கீத சபா
- சங்கீத கலா சிரோமணி
- சங்கீத சேவா நியரதா
# யுவான் ஒசே எலுயார்

**யுவான் ஒசே எலுயார் உலூபிசெ** (*Juan José Elhuyar Lubize*, 15 சூன் 1754 - 20 செத்தெம்பர் 1796) எசுப்பானிய வேதியியலாளரும் கனிமவியல் அறிஞரும் ஆவார். 1783ஆம் ஆண்டில் தனது உடன்பிறந்தோனாகிய பாவுத்தோ எலுயாருடன் இணைந்து கூட்டாகத் தங்குதன் என்ற தனிமத்தைக் கண்டறிந்தார்.  
இவர் வடக்கு எசுப்பானியாவில் உள்ள உலோக்குரோனவு நகரில் பிரான்சியப் பாசுக்கு இனக்குழுவைச் சார்ந்த ஆசுபேரான் தன்னாட்சிப்பகுதியில் வாழ்ந்துவந்த பெற்றோருக்கு மகனாகப் பிறந்தார். எசுப்பானியப் பேராட்சிக்கு உட்பட்ட நியூ கிரானடா, சந்தாப்பு தெ பொகோடா நகரில் இறந்தார்.
# ராம்நகர் கோட்டை

**ராம்நகர் கோட்டை** என்னும் கோட்டை, இந்தியாவிலுள்ள வாரணாசியின் ராம்நகர் பகுதியில் உள்ளது. இது கங்கை ஆற்றின் கிழக்குக் கரையில், துளசி காட் என்னும் பகுதிக்கு எதிர்ப்புறமாக அமைந்துள்ளது. இந்த கோட்டையில் தற்போதைய அரசரான அனந்த் நாராயண் சிங் வசிக்கிறார். இவர் வாரணாசியின் அரசர் ஆவார்.
இங்கிருந்து 2 கி.மீ தொலைவில் பனாரசு இந்து பல்கலைக்கழகம் அமைந்துள்ளது.
# ராம்நகர் கோட்டை

## வரலாறு

இதை வாரணாசியின் அரசரான பல்வந்து சிங், 1750ஆம் ஆண்டில் கட்டினார்.
# ராம்நகர் கோட்டை

## அருங்காட்சியம்

இங்குள்ள அருங்காட்சியகத்துக்கு சரஸ்வதி பவன் என்று பெயரிடப்பட்டுள்ளது. இது பொதுமக்களின் கருத்துக் கேட்பு கூடமாக செயல்பட்டது. இங்கு பல்லக்கு, யானைத் தந்தத்தில் செய்யப்பட்ட பொருட்கள், வாள், பழைய காலத் துப்பாக்கிகள் உள்ளிட்ட பலவும் உள்ளன.
# கிரகாம் விதி

**கிரகாம் விதி** (*Graham’s law*) அல்லது **கிரகாமின் வளிம விரவுதல் விதி** (*Graham's law of effusion*) என்பது இசுக்காட்டிய வேதியியலாளரான தாமசு கிரகாம் என்பவரால் உருவாக்கப்பட்டது. மாறாத வெப்ப, அழுத்த நிலைகளில் வளிமங்களின் விரவுதல் வீதமானது அவற்றின் மூலக்கூற்று நிறையின் வருக்கமூலத்திற்கு நேர்மாறுவிகிதசமனாக இருக்கும் என்று இவர் சோதனைகளின் மூலம் கண்டறிந்தார். கணித முறைப்படி இவ்விதியை இவ்வாறு எழுதலாம்:  
:<math>{\mbox{Rate}_1 \over \mbox{Rate}_2}=\sqrt{M_2 \over M_1}</math>  
இங்கு:-
- வீதம் 1 (Rate<sub>1</sub>) - முதலாவது வளிமத்தின் வெளிப்பரவல் வீதம், அதாவது, ஓரலகு நேரத்தில் வெளிப்பரவும் மூலக்கூறுகளின் அளவு அல்லது மோல்களின் எண்ணிக்கை
- வீதம் 2 (Rate<sub>2</sub>) - இரண்டாவது வளிமத்தின் வெளிப்பரவல் வீதம்
- M<sub>1</sub> - முதலாவது வளிமத்தின் மூலக்கூற்று நிறை
- M<sub>2</sub> - இரண்டாவது வளிமத்தின் மூலக்கூற்று நிறை  
அதாவது, ஒரு வளிமத்தின் மூலக்கூற்று எடை மற்றொரு வளிமத்தின் மூலக்கூற்று எடையை விட நான்கு மடங்கு அதிகமாக இருந்தால் அவ்வளிமம் இரண்டாவது வளிமத்தின் விரவுதற் கதியின் சரிபாதியான குறைவான வீதத்தில் நுண்டுளை அடைப்பு அல்லது ஒரு சிறிய குண்டூசித் துளை வழியாக விரவிச்செல்லும். ஏனெனில், கனமான வளிமங்கள் குறைவான கதியிலே தான் விரவும். பின்னாளில் வெளியிடப்பட்ட வளிமங்களின் இயக்கவியற் கொள்கையில் கிரகாம் விதியின் கோட்பாடுகள் முழுமையாக விளக்கப்பட்டுள்ளன. விரவுதல் மூலமாக ஓரிடத்தான்களைப் பிரிக்கவியலும் என்ற கொள்கைக்குக் கிரகாம் விதி வித்திட்டது என்பதோடு அணுகுண்டு உருவாக்கும் முயற்சியிலும் இவ்விதி முக்கிய பங்காற்றியது.  
ஒரு சிறுதுளை வழியாக வளிம மூலக்கூறுகள் வெற்றிடம் நோக்கிச் செல்வதை விரவுதல் (*effusion*) என்கிறோம். இவ்விரவுதற் செயலுக்குக் கிரகாம் விதி மிகச்சரியாகப் பொருந்துகிறது. ஒரு வளிமம் மற்றொரு வளிமத்தில் பரவலுக்கு அவ்வளவாகப் பொருந்தவில்லை. ஏனெனில், இங்கு ஒன்றுக்கு மேற்பட்ட வளிமங்கள் இயங்குகின்றன..  
மாறாத வெப்ப, அழுத்த நிலைகளில் மூலக்கூற்று நிறையானது அடர்த்திக்கு நேர்விகிதசமனாக உள்ளது. எனவே, வெவ்வேறு வளிமங்களின் விரவுதல் வீதமானது அவற்றின் அடர்த்திகளின் வருக்கமூலத்திற்கு நேர்மாறுவிகிதசமனாக இருக்கிறது.  
:<math>{\mbox{r}}\ \alpha\ {\mbox{1}\over\sqrt{d}}</math>
# மண்டபம் கடல் வாழ் உயிரினங்கள் காட்சியகம்

**மண்டபம் கடல் வாழ் உயிரினங்கள் காட்சியகம்** இந்திய மத்திய கடல் வாழ் உயிரினங்கள் ஆராய்ச்சி நிறுவனத்தின் மண்டல மையம் மண்டபத்தில் அமைந்துள்ளது. இம்மையத்தில் பொதுமக்கள் பார்வைக்காக ஒரு கடல் வாழ் உயிரினங்களின் காட்சியகம் உள்ளது. இந்தியாவிலேயே மிகப்பெரிய இந்தக் கடல் வாழ் உயிரினங்களின் காட்சியகத்தில், ஆக்டோபஸ், பாம்பு மீன், கிளி மீன், கடல் பல்லி, பசு மீன், சிங்க மீன், எலி மீன், நெருப்பு மீன், வெண்ணெய் மீன், கோமாளி மீன், கார்பஸ், பெருங்கடல் நண்டுகள், கடல் தாமரை, பீச்டாமெட், நட்சத்திர மீன்கள், கடற்குதிரைகள், சுறாமீன் மற்றும் இறால் வகைகள் போன்ற கடல் வாழ் உயிரினங்கள் உள்ளன.
# தமிழர் வீரம் (நூல்)

**தமிழர் வீரம்**, ரா. பி. சேதுப்பிள்ளை எழுதிய, பழந்தமிழர்களின் வீரத்தைப் பற்றிய நூலாகும்.
# தமிழர் வீரம் (நூல்)

## அமைப்பு

இந்நூலில் தமிழ்க் கொடியேற்றம், படைத்திறம், போர்க்களங்கள் உள்ளிட்ட 15 தலைப்புகளும், முடிவுரையும் அமைந்துள்ளன. நாவலர் சோமசுந்தர பாரதியார் எழுதிய முதற்பதிப்பின் முன்னுரையும் காணப்படுகிறது.  
'தமிழர் வீரம்', நூல், (12ஆம் பதிப்பு 2007; பழனியப்பா பிரதர்ஸ்,14, பீட்டர்ஸ் சாலை, சென்னை)
# இணைய பெட்டகம்

**இணைய பெட்டகம்** (*DigiLocker*) என்பது இந்திய அரசால் மக்களுக்கு பிப்ரவரி 2015 ஆம் ஆண்டு முதல் வழங்கப்படும் ஒரு சேவை ஆகும். ஒரு தனிப்பட்ட இந்திய குடிமக்கள் தன்னிடம் உள்ள ஆதார் எண் மூலம் இந்த சேவையை பயன்படுத்த இயலும். சான்றிதழ்களை மின்வருடி மூலம் வருடி சான்றிதழாக மாற்றி இந்த இணைய பெட்டகத்தில் மின் கோப்புகளாக சேமிக்கலாம். அணைத்து பதிவேற்றப்பட்ட கோப்புகளுக்கும் சமவளஇனங்காட்டிஒன்று மூலம் தனிபடுத்தப்பட்டுசேமிக்கபடும். இணையகையொப்பம் தொழில்நுட்பம் இந்த இணைய பெட்டகத்தில் இருக்கும் கோப்புகளை கையொப்பம் இட பயன்படுத்த வழிவகை செய்யப்பட்டுள்ளது. இதில் பதிவு செய்ய ஆதார் எண் அவசியம்.
# இணைய பெட்டகம்

## பதிவு செய்யும் முறை மற்றும் செயல்பாடு

இணைய பெட்டகத்தில் பதிவு செய்ய இதன் இணைய தலத்தில் இருக்கும் பதிவு செய் என்னும் பொத்தானை அழுத்தினால் ஒரு உரைபெட்டி தோன்றும் அதில் உங்கள் ஆதார் என்னை உள்ளிடவும். அதன் பின் நம் ஆதார் என்னுடன் தொடர்புடைய கைபேசி எண்ணுக்கு ஒரு முறை மட்டும் பயன்படுத்த படும் கடவுச்சொல் குறுஞ்செய்தியாக வந்தடையும்( 30 நிமிடம் மட்டும் ஏற்புடையது ) .
அதனை கொடுக்கபட்டுள்ள உரைபெட்டியில் உள்ளிட்டால். அதன்பிறகு ஒரு பயனர் பெயரையும் கடவுசொல்லை நாம் உள்ளிட்டு பெட்டகத்தை பயன்படுத்தலாம் .
இவை அனைத்தும் முடிந்து நாம் இணையபெட்டகத்தில் நமது சுயவிவரப் பக்கத்திற்கு சென்றால் ஆதார் தரவுத்தளத்தில் இருந்து நமது புகைப்படம் ,பெயர் ,முகவரி ,மற்றும் பல தகவல்கள் இங்கு பகிரப்பட்டு உள்ளதை காணலாம் .
தற்போது இந்த பெட்டகத்தில் சுமார் 10 மெகாபைட் அளவிற்கு கோப்புகளை பதிவேற்றம் செய்ய முடியும் விரைவில் 1000 மெகாபைட் ஆக தரமுயர்த்தப் படவுள்ளது
# ஓரியூர்

**ஓரியூர்** (*Oriyur*) தமிழ்நாட்டின் இராமநாதபுரம் மாவட்டத்தில், திருவாடானை வட்டம், திருவாடானை ஊராட்சி ஒன்றியத்தில் உள்ள ஒரியூர் ஊராட்சியில் அமைந்த சிறு கிராமம் ஆகும்.. ஓரியூர் திருவாடானைக்கு வடகிழக்கே 18.9 கிலோமீட்டர் தொலைவிலும் தேவகோட்டை நகரத்திலிருந்து 15.6 கிலோமீட்டர் தொலைவில் அமைந்துள்ளது.  
போர்த்துகீசியரான அருளானந்தர் என்ற ஜான் டி பிரிட்டோ 11 பெப்ரவரி 1693இல் உயிர்த்தியாகம் செய்த இடம் ஒரியூர். தண்டனையை நிறைவேற்றுபவர்களை நோக்கி அருள் அருளானந்தர் தன் தலையை மனமுவந்து தந்த வண்ணம் நிற்கும் சிலை, கோதிக் கட்டடக்கலைப் பாணியில் கட்டப்பட்ட புனித அருளானந்தர் கிறித்தவ தேவாலய கட்டிடத்தின் முகப்பில் உள்ளது. இந்தத் துறவியின் தலையை வெட்டும்போது தெறித்த ரத்தத்தால், இந்தப் பகுதியில் உள்ள மணற்குன்றுகள் அனைத்தும் சிவப்பாக மாறி விட்டதாகக் கூறப்படுகிறது. இது கத்தோலிக்க கிறிஸ்தவர்களின் புனித தலமாக இது திகழ்கிறது.
# வில்லூண்டி தீர்த்தம்

**வில்லூன்றி தீர்த்தம்** அல்லது **வில்லூண்டித் தீர்த்தம்**, தமிழ்நாட்டின், இராமநாதபுரம் மாவட்டத்தின், ராமேஸ்வரம் வட்டத்தில் தங்கச்சிமடம் ஊராட்சி அருகில் தண்ணீர் ஊற்று எனுமிடத்தில், வங்காள விரிகுடா கடற்கரையில் அமைந்த புனித தீர்த்த கிணறு ஆகும். இராவணனுடன் போரிட்டு சீதையுடன் இராமேஸ்வரம் திரும்பிய ராமனுடன் சென்று கொண்டிருந்த சீதாபிராட்டிக்கு தண்ணீர் தாகம் எடுத்த போது இராமன் தன் கையிலிருந்த வில்லை ஊன்றி அதிலிருந்து பீறிட்ட நீரைக் கொண்டு தாகத்தைக் தணித்துள்ளான். இதனால் இந்த இடத்துக்கு வில்லூண்டித் தீர்த்தம் என்று பெயராயிற்று. இவ்விடம் இராமேசுவரத்திலிருந்து 7 கி.மீ. தொலைவிலும், தங்கச்சிமடத்திலிருந்து 2 கி.மீ., தொலைவிலும் அமைந்துள்ளது.
# தாராசுரம் சக்கராயி அம்மன் கோயில்

**தாராசுரம் சக்கராயி அம்மன் கோயில்** தஞ்சாவூர் மாவட்டம் தாராசுரம் வட்டம் எலுமிச்சங்காபாளையத்தில் கீழப்பாக்கம் பகுதியில் அமைந்துள்ள ஓர் அம்மன் கோயிலாகும்.
# தாராசுரம் சக்கராயி அம்மன் கோயில்

## மூலவர்

மூலவராக சக்கராயி அம்மன் உள்ளார். மூலவர் உருவத்திருமேனி தேவியின் வழிபாட்டில் தாய்மையின் வடிவமாகப் போற்றப்படுவதாகும்.
# தாராசுரம் சக்கராயி அம்மன் கோயில்

## அமைப்பு

### கோயில்

இக்கோயில் முகமண்டபம், கருவறை, விமானம் போன்ற அமைப்புகளுடன் காணப்படுகிறது. சன்னதியின் வலப்புறம் நந்தன விநாயகர், பைரவர், தட்சிணாமூர்த்தி, திருமுகலட்சுமி, மருத்துவமாரி ஆகியோர் உள்ளனர். மகாவிஷ்ணுபாதமும் திரிசூலமும் இப்பகுதியில் காணப்படுகின்றன. இடது புறம் மாரியம்மன், விநாயகர், அய்யனார், நந்தனகாளி, வீரபத்திரர் காணப்படுகின்றனர்.
# தாராசுரம் சக்கராயி அம்மன் கோயில்

## அமைப்பு

### மூலவர்

பொ.ஆ.12ஆம் நூற்றாண்டிற்குரிய பெண் தெய்வச் சிற்பம் இப்பகுதிகளில் தோனறிய தாந்தரிக வழிபாட்டைக் காட்டுகிறது. இச்சிற்பம் இரு கைகளுடன் நிர்வாணமாகக் குத்திட்டு அமர்ந்த நிலையில் உள்ளது. மலர்ந்த தாமரையைத் தலையாகக் கொண்டுள்ளது. யோனி வழிபாட்டிற்காக அமைந்த இந்த உருவம் மகாராட்டிரம், கர்நாடகம் ஆகிய பகுதிகளில் உள்ளது. அங்கிருந்து இது தமிழ்நாட்டிற்கு சோழர் காலத்தில் வந்தது. இதன் மார்பகங்கள் உயிர்களின் வளர்ச்சி நிலையையும், பிறப்புறுப்பு வாழ்வின் வளமையையும் தொடர்ச்சியையும் காட்டுகிறது. இப்பெண் தெய்வத்தின் ஆதிமூலம் சிந்துவெளி நாகரிகத்துத் தரைப்பெண் என்று கருதுகின்றனர்.
# தாராசுரம் சக்கராயி அம்மன் கோயில்

## குடமுழுக்கு

இக்கோயிலின் குடமுழுக்கு சூன் 2013இல் நடைபெற்றது.
# தாராசுரம் சக்கராயி அம்மன் கோயில்

## கும்பகோணம் சக்கராயி அம்மன் கோயில்

கும்பகோணம் நகரில் ஒரு சக்கராயி அம்மன் கோயில் அமைந்துள்ளது.
# திருப்புனவாசல்

**திருப்புனவாசல்** (Thiruppunavasal), தமிழ்நாட்டின் புதுக்கோட்டை மாவட்டத்திலுள்ள ஆவுடையார்கோயில் வட்டம், ஆவுடையார் கோயில் ஊராட்சி ஒன்றியத்தில், பம்பாற்றங்கரையில் அமைந்த ஒரு கிராமம் ஆகும். அருகில் அமைந்த நகரம் அறந்தாங்கி. புகழ் பெற்ற ஓரியூர் கிறித்தவ தேவலயம் ஒரு கிலோ மீட்டர் தொலைவில் திருவாடனை வட்டத்தில் அமைந்துள்ளது.
# திருப்புனவாசல்

## மக்கள் பரவல்

2001ஆம் ஆண்டு மக்கட்தொகை கணக்கெடுப்பின்படி, திருப்புனவாசல் கிராமத்தின் மக்கள் தொகை 3863ஆக இருந்தது. அதில் ஆண்கள் 1929, பெண்கள் 1934. எழுத்தறிவு படைத்தோர் 2792 பேர்..